**Līgums Nr. \_\_\_\_\_\_\_**

**par bērnam sniedzamajiem pakalpojumiem izglītības iestādē,**

**kas īsteno vispārējās pirmsskolas izglītības programmu**

Rīgā

2023.gada \_\_\_.\_\_\_\_\_\_\_\_\_\_

|  |  |
| --- | --- |
| Rīgas 208. pirmsskolas izglītības iestāde | , turpmāk tekstā saukta |
| (izglītības iestādes nosaukums) |  |
| Iestāde, tās vadītājas | Gunitas Pētersones | personā, kas |
|  | (amats, vārds, uzvārds ģenitīvā) |  |
| darbojas saskaņā ar Rīgas domes 2011. gada 1. marta saistošo noteikumu Nr.114 “Rīgas valstspilsētas pašvaldības nolikums” 110.punktu un Rīgas domes 2012. gada 15. maija nolikuma Nr.233 “Rīgas 208.pirmsskolas izglītības iestādes nolikums”14.punktu, un\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  (bērna vārds, uzvārds ģenitīvā) |
| likumiskais pārstāvis |  | , |
|  | (likumiskā pārstāvja vārds, uzvārds) |  |
| turpmāk tekstā saukts Vecāks, kopā šajā līgumā – Puses, noslēdz šādu līgumu: |

1. **Līguma priekšmets**
	1. Līgums nosaka kārtību, kādā tiek veikta bērna aprūpe un ēdināšana Iestādē pirmsskolas izglītības programmas apguves laikā darba dienās no plkst.7.00 līdz plkst.19.00, pirmssvētku dienās līdz plkst. 18.00 (turpmāk – Līgums);
	2. Iestādē vispārējās pirmsskolas izglītības programmas pakalpojums tiek nodrošināts no 2023. gada 1. septembra.
	3. Saskaņā ar Ministru kabineta 2021.gada 10.augusta noteikumu Nr.528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.7.1.apakšpunktu un 2.12.apakšpunktu, šis līgums nosaka, ka pirmsskolas grupas žurnāls un Iestādes saziņa ar Vecāku tiek nodrošināta elektroniskā vidē sistēmā E-klase (Pirmsskolas izglītības iestāžu elektroniskā žurnāla informācijas sistēma).
2. **Pušu saistības**
	1. Iestāde apņemas:
		1. Nodrošināt bērna vajadzībām atbilstošu ēšanas, nodarbību, pastaigas un gulēšanas laiku, veikt individuālo darbu ar bērnu normatīvos aktos noteiktajā kārtībā;
		2. Savlaicīgi informēt Vecāku sistēmā E-klase un Iestādes informācijas stendā par plānotajiem pasākumiem Iestādē;
		3. Ne retāk kā vienu reizi gadā organizēt atvērto durvju dienu vecākiem;
		4. Sniegt bērnam pirmo medicīnisko palīdzību, ziņojot par to bērna Vecākam un nepieciešamības gadījumā neatliekamajai medicīniskajai palīdzībai;
		5. Neatdot bērnu personām, par kurām Vecāks nav informējis, kā arī jebkurai personai, kura pēc bērna ieradusies alkohola un citu apreibinošu vielu ietekmē;
		6. Ziņot tiesībsargājošām iestādēm gadījumos, kad ir aizdomas, ka pret bērnu tiek pielietota vardarbība vai primāro vajadzību nenodrošināšana (tostarp ēdiena);
		7. Iestādes informācijas stendā un sistēmā E-klase izvietot ēdienkarti vienai nedēļai, bet grupas informācijas stendā izvietot ēdienkarti konkrētajai dienai;
		8. Organizēt bērna ēdināšanu atbilstoši Iestādes dienas režīmam trīs reizes dienā (brokastis, pusdienas, launags), ievērojot dienā ieteicamās enerģijas un uzturvielu devas, kas noteiktas normatīvajos aktos, vai diētu, ja to ordinējusi ārstniecības persona;
		9. Nodrošināt bērna ēdināšanas pakalpojumu saskaņā ar Rīgas domes 2022.gada 24.augusta saistošajiem noteikumiem Nr. RD-22-153-sn “Kārtība, kādā Rīgas valstspilsētas pašvaldība nodrošina izglītojamo ēdināšanas pakalpojuma līdzfinansējumu” (turpmāk – Saistošie noteikumi) un Rīgas domes 2022.gada 27.aprīļa lēmumu Nr.1462 “Par izglītojamo ēdināšanu” (turpmāk – Lēmums);
		10. Ik dienas veikt bērna Iestādes apmeklējuma uzskaiti sistēmā E-klase;
		11. Piešķirt (nodrošināt) piekļuvi Vecākam sistēmai E-klase.
	2. Vecāks apņemas:
		1. Līguma darbības laikā nenodrošināt bērnam pirmsskolas izglītības programmas apguvi vienlaicīgi citās izglītības iestādēs, tajā skaitā privātās izglītības iestādēs un citu pašvaldību izglītības iestādēs;
		2. Sadarboties ar Iestādi bērna personības attīstībā un izglītošanā, turpināt Iestādē uzsākto bērna attīstības sekmēšanas darbu;
		3. Sadarboties ar Iestādi bērna aprūpes jautājumu risināšanā;
		4. Ņemt vērā Iestādes vadītāja rekomendācijas, kas pamatotas ar atbilstošu speciālistu ieteikumiem, un nepieciešamības gadījumā konsultēties pie Iestādes ieteiktajiem speciālistiem bērna veselības un attīstības nodrošināšanai;
		5. Gadījumā, ja pēc tam, kad bērns jau uzņemts Iestādē, tiek iesniegts Rīgas valstspilsētas pašvaldības vai valsts Pedagoģiski medicīniskās komisijas atzinums, iesniegt to Iestādei trīs darbdienu laikā;
		6. Rīkoties saskaņā ar Rīgas valstspilsētas pašvaldības vai valsts Pedagoģiski medicīniskās komisijas ieteikumiem un pieteikt bērnu atbilstošas speciālās pirmsskolas izglītības programmas apguvei citā izglītības iestādē, ja Iestāde Rīgas valstspilsētas pašvaldības vai valsts Pedagoģiski medicīniskās komisijas ieteikto izglītības programmu neīsteno;
		7. Atvest bērnu uz Iestādi līdz plkst.8.20 (bet ne vēlāk kā līdz plkst.8.50, ja bērns Iestādē neēd brokastis) un izņemt bērnu no Iestādes līdz plkst.19.00 (pirmssvētku dienās līdz plkst.18.00);
		8. Iesniegt Iestādei iesniegumu atbilstoši Iestādes apstiprinātajai veidlapai un kārtībai, par to, ka bērns pirmsskolas izglītības programmu apgūs no plkst.9.00 līdz 12.00 bez ēdināšanas pakalpojuma nodrošināšanas;
		9. Nepieļaut priekšmetu un lietu, kas neattiecas uz mācību procesu, nešanu uz Iestādi;
		10. Atvedot bērnu uz Iestādi, atbilstoši Iestādes noteiktajai kārtībai, nodot bērnu Iestādes norīkotajam darbiniekam, kā arī atnākot bērnam pakaļ, attiecīgi paziņot par to Iestādes norīkotajam darbiniekam;
		11. Rakstiski Iestādes noteiktajā kārtībā vai sistēmā E-klase paziņot par regulāru vēlāku bērna ierašanos Iestādē;
		12. Atvest bērnu uz Iestādi veselu, tīru, nodrošināt viņam gadalaikam atbilstošu apģērbu, maiņas apģērbu un sporta tērpu nodarbībām iekštelpās un ārā, maiņas apaviem un higiēnas piederumiem (ķemmi, kabatas lakatu, zobu pastu un zobu birsti);
		13. Līdz kārtējās dienas plkst. 7:00 informēt sistēmā E-klase vai citā Iestādes noteiktajā kārtībā paziņot Iestādei par bērna slimību vai citiem Iestādes neapmeklēšanas attaisnojošiem iemesliem un ēdināšanas pakalpojuma sniedzēju par to, ka noteiktā periodā izglītojamais neapmeklēs Iestādi;
		14. Iesniegt Iestādei izziņu no bērna ārstējošā ārsta par bērna veselības stāvokli, ja bērns Iestādi nav apmeklējis slimības dēļ vai iepriekšējā dienā Iestādes medicīnas māsa ieteikusi bērnam apmeklēt ģimenes ārstu, jo bērnam konstatētas šādas infekcijas slimību pazīmes – caureja, vemšana, ādas, gļotādas vai acu ābolu dzelte, paaugstināta ķermeņa temperatūra, infekciozas izcelsmes izsitumi (izsitumi kopā ar paaugstinātu ķermeņa temperatūru un izmaiņām bērna uzvedībā – miegainība, atteikšanās ēst, dzert, raudulība, paātrināta elpošana);
		15. Neuzticēt bērnu no Iestādes izņemt personām, kas jaunākas par 13 gadiem;
		16. Rakstiski informēt Iestādi par personām, kuras ir tiesīgas bērnu no Iestādes izņemt;
		17. Informēt personas, kuras minētas Līguma 2.2.16.apakšpunktā, par viņu personas datu apstrādi Iestādē;
		18. Neierasties Iestādē alkohola un citu apreibinošu vielu ietekmē, kā arī neienest un nelietot Iestādē un tās teritorijā alkoholiskos dzērienus, narkotiskās vielas, tabakas izstrādājumus, pārtikas produktus un medikamentus, un nepieļaut savu mājdzīvnieku atrašanos Iestādes teritorijā;
		19. Nelietot Iestādē un tās teritorijā necenzētus vārdus un nepielietot vardarbību;
		20. Saudzīgi izturēties pret Iestādes mantu un atlīdzināt Iestādei zaudējumus, kas radušies savas neatļautas rīcības rezultātā;
		21. Sniegt precīzu informāciju par savu dzīvesvietu un saziņas līdzekļiem, izmaiņu gadījumā ziņojot bērna grupas skolotājai;
		22. Regulāri iepazīties ar informāciju, kas izvietota grupas vecāku informācijas stendā;
		23. Piedalīties grupas vecāku sapulcēs un Iestādes organizētajos pasākumos;
		24. Pienākums noslēgt līgumu ar Iestādes ēdināšanas pakalpojumu sniedzēju, ar kuru Iestādei ir noslēgts līgums par ēdināšanas pakalpojumu sniegšanu, izņemot, ja atbilstoši Saistošajiem noteikumiem un Lēmumam Rīgas valstspilsētas pašvaldība ēdināšanas pakalpojuma maksu bērnam sedz pilnā apmērā, vai Līguma 2.2.8.apakšpunktā noteiktajā gadījumā;
		25. Nenodot trešajām personām atbilstoši Līguma 2.1.11. apakšpunktam Vecākam piešķirtos pieejas datus sistēmai E-klase.
3. **Personas datu aizsardzība**
	1. Rīgas valstspilsētas pašvaldība Iestādes personā nodrošina tās veiktās personas datu apstrādes atbilstību Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
	2. Iestādes Personas datu apstrādes un aizsardzības politika noteikta šī līguma 1. pielikumā.
	3. Bērna personas datu apstrāde saistībā ar viņa fotografēšanu un filmēšanu Iestādes organizētajos pasākumos tiek veikta saskaņā ar šī līguma 2. pielikumu.
	4. Informācija par pašvaldības iestāžu, t.sk. pirmsskolas izglītības iestāžu, veikto personas datu apstrādi pieejama Rīgas valstspilsētas pašvaldības tīmekļvietnē (<https://www.riga.lv/lv/rigas-pilsetas-pasvaldibas-personas-datu-aizsardzibas-politika>).
4. **Līguma darbības termiņš, tā grozīšanas kārtība**
	1. Līgums stājas spēkā ar dienu, kad to ir parakstījušas abas Puses, un darbojas līdz brīdim, kad bērns tiek atskaitīts no Iestādes. Ja bērns līdz līguma noslēgšanas brīdim ir apmeklējis privāto izglītības iestādi vai saņēmis bērnu uzraudzības pakalpojumu, tad pašvaldības līdzfinansējums par pirmsskolas izglītības vai bērnu uzraudzības pakalpojumu tiek pārtraukts ar Līguma 1.2. punktā norādīto datumu.
	2. Jebkuri līguma grozījumi un papildinājumi tiek noformēti ar rakstisku vienošanos, kas kļūst par šī līguma neatņemamu sastāvdaļu.
5. **Pušu atbildība**
	1. Puses neatbild par līgumsaistību neizpildi nepārvaramas varas apstākļos, kuri padara neiespējamu šī līguma izpildi vai Pušu darbību. Nepārvarama vara šī līguma izpratnē ir dabas katastrofas, jebkura rakstura militāras operācijas, epidēmijas un citi ārkārtēja rakstura faktori, kurus Puses nevarēja paredzēt līguma izpildes laikā.
	2. Nepārvaramas varas apstākļu iestāšanās gadījumā Puse, kuras pienācīga saistību izpilde kļūst neiespējama, nekavējoties rakstveidā par to paziņo otrai Pusei.
	3. Visus strīdus un domstarpības par šī līguma Pušu līgumsaistību izpildi Puses risina sarunu ceļā. Gadījumā, ja Puses nevienojas sarunu ceļā, strīdi un domstarpības izšķirami tiesā saskaņā ar Latvijas Republikā spēkā esošajiem normatīvajiem aktiem.
	4. Puses ir savstarpēji atbildīgas par precīzu un savlaicīgu līguma noteikumu izpildi.
	5. Puse, kas nav izpildījusi savas līgumā noteiktās saistības, atlīdzina otrai Pusei zaudējumus, kas radušies saistību neizpildes rezultātā, izņemot gadījumus, ja Vecāks nav ievērojis šī līguma 2.2.9. apakšpunktu.
6. **Citi noteikumi**
	1. Šis līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	2. Puses apņemas nekavējoties paziņot viena otrai par jebkuras būtiskas informācijas izmaiņām, kas var ietekmēt līguma pienācīgu izpildi, un uzņemas pilnu atbildību par šī pienākuma savlaicīgu nepildīšanu.
	3. Šis līgums sastādīts latviešu valodā uz 5 (piecām) lapām ar 2 (diviem) pielikumiem kopā uz 6 (sešām) lapām 2 (divos) eksemplāros, katrai Pusei pa vienam eksemplāram.
7. **Pušu rekvizīti un paraksti**

Rīgas 208.pirmsskolas izglītības iestāde

|  |  |  |
| --- | --- | --- |
| *(Iestādes nosaukums)*Rīga, Salaspils iela 18k-5, LV-1057 |  | *(Vecāka vārds, uzvārds)* |
| *(Iestādes juridiskā adrese)*67848304 |  | *(Vecāka deklarētā adrese)* |
| *(tālruņa numurs)*r208pii@riga.lv |  | *(tālruņa numurs)* |
| *(e-pasts)* |  | *(e-pasts)* |
| **Norēķinu rekvizīti:** |  |  |
| Rīgas valstspilsētas pašvaldība |  |  |
| Juridiskā adrese: Rātslaukums 1, Rīga, LV-1050 |  |  |
| NMR kods: 90011524360 |  |  |
| PVN. reģ. Nr.: LV90011524360 |  |  |
| Banka: Luminor Bank AS Latvijas filiāle |  |  |
| Kods: RIKOLV2X |  |  |
| Konts: LV82RIKO0021000916020 |  |  |
| RD iestādes kods: 2102421 |  |  |
|  |  |  |
|  Gunita Pētersone |  |  |
| *paraksts (paraksta atšifrējums)* |  | *paraksts (paraksta atšifrējums)* |
| *datums* |  | *datums* |